

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 940-01/24-01/20

URBROJ: 2177-1-06/01-24-2

Požega, 11. lipnja 2024.

Na temelju članka 35. stavka 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15.- pročišćeni tekst i 94/17.- ispravak), odredbi **Odluke o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.),** Odluke o prodaji nekretnina u vlasništvu Grada Požege (Službene novine Grada Požege, broj 20/23.) i Odluke o prodaji nekretnine u vlasništvu Grada Požege (Službene novine Grada Požege, broj: 1/24.) raspisuje se

J A V N I N A T J E Č A J

za prodaju nekretnina u vlasništvu Grada Požege

1. Grad Požega, Trg Sv. Trojstva 1, 34000 Požega, prodaje nekretnine:

|  |  |  |  |  |  |  |  |
| --- | --- | --- | --- | --- | --- | --- | --- |
| Red. br. | Nekretnina oznake k.č.br. | k.o.Požegazk.ul.br | Površina | Lokacija | Opremljenost | Podaci iz prostorno-planske dokumentacije | Kupoprodajna cijena |
| 1. | 4485 | 5390 | 2867 m2 | Industrijska ulica u Požegi | Neizgrađeno građevinsko zemljište | unutar područja gospodarske namjene (II), pristup na javno – prometnu površinu | 45.500,00 eura |
| 2. | 4500/1 | 5390 | 2995 m2 | Industrijska ulica u Požegi | Neizgrađeno građevinsko zemljište | Javna zelena površina, unutar građevinskog područja, pristup na javno – prometnu površinu | 51.800,00 eura |
| NAPOMENA:Nekretnine 1. i 2. (k.č.br. 4485 i k.č.br. 4500/1) se prodaju zajedno.Ponuda zainteresiranog kupca mora obuhvaćati obje nekretnine.Kupoprodajna cijena za obje nekretnine određuje se u iznosu od 97.300,00 eura. |

1. Javni natječaj se provodi prikupljanjem zatvorenih pisanih ponuda.

Javni natječaj provodi Povjerenstvo za prodaju nekretnina u Poduzetničkoj zoni Grada Požege.

Javni natječaj traje 30 dana od dana njegove objave.

1. Uvjeti javnog natječaja

Za sudjelovanje na javnom natječaju obvezno je izvršiti uplatu jamčevine u visini od 20% kupoprodajne cijene, iznos od 19.460,00 eura, na IBAN Grada Požege, broj: HR8123600001835100008, s pozivom na broj: HR68 7706-OIB

Ponuda za sudjelovanje na javnom natječaju treba sadržavati:

* Poslovni plan
* dokaz o uplaćenoj jamčevini
* pisanu izjavu ponuditelja o prihvaćanju navedene kupoprodajne cijene
* presliku osobne iskaznice ukoliko je ponuditelj fizička osoba
* presliku izvatka iz sudskog registra za pravne osobe odnosno obrtnog registra za obrtnike
* broj tekućeg računa za fizičke osobe odnosno žiro-račun za pravne i fizičke osobe koje obavljaju samostalnu djelatnost, u slučaju povrata jamčevine.
1. Kriterij za izbor najpovoljnijeg ponuditelja

Pri odabiru ponuditelja kao kupca Povjerenstvo će voditi računa o interesima Grada Požege te će prilikom utvrđivanja prednosti pojedinog ponuditelja primjenjivati sljedeće kriterije:

* poduzetnik čija investicija i projekt doprinosi gospodarskom razvoju Grada Požege
* poduzetnik koji svojom investicijom potiče i planira nova zapošljavanja
* poduzetnik koji će realizacijom svog poslovnog plana doprinijeti pozitivnim učincima za ekonomske procese tržišta Grada Požege i Požeško-slavonske županije
* poduzetnik koji obavlja proizvodnu poduzetničku djelatnost
* poduzetnik koji obavlja uslužnu i servisnu djelatnost
* poduzetnik koji obavlja logističko-distribucijsku djelatnost

Napominje se da kupoprodajna cijena nije jedan od kriterija za odabir najpovoljnijeg ponuditelja budući da su kupoprodajne cijene određene u fiksnom iznosu.

1. Ugovor o kupoprodaji

Grad Požega će s najpovoljnijim ponuditeljem zaključiti kupoprodajni ugovor na temelju Odluke o odabiru koju na prijedlog Povjerenstva donosi Gradonačelnik Grada Požege.

Ugovorom o kupoprodaji kupac će biti u obvezi ispuniti uvjete koji su opisani i određeni u odlukama Gradskog vijeća Grada Požege:

* Odluka o prodaji nekretnina u vlasništvu Grada Požege (Službene novine Grada Požege, broj 20/23.) i
* Odluka o prodaji nekretnine u vlasništvu Grada Požege (Službene novine Grada Požege, broj: 1/24.)

Odabrani ponuditelj dužan je s prodavateljem zaključiti kupoprodajni ugovor u roku od petnaest (15) dana od dana primitka odluke o odabiru, a ukoliko to ne učini, smatra se da je odustao od kupnje. Ukoliko odabrani ponuditelj odustane od kupnje, prodavatelj pridržava pravo izabrati drugog ponuditelja među ponuditeljima, sukladno utvrđenim uvjetima. U slučaju odustajanja odabranog ponuditelja od kupnje nakon donošenja odluke o odabiru, prodavatelj nema obvezu vratiti uplaćenu jamčevinu.

Iznos uplaćene jamčevine uračunava se u kupoprodajnu cijenu, a plaćanje preostalog iznosa kupoprodajne cijene utvrdit će se kupoprodajnim ugovorom uz uvjet da rok plaćanja preostalog iznosa ne može biti duži od 60 dana od dana sklapanja kupoprodajnog ugovora.

Ponuditelju koji ne bude odabran kao najpovoljniji, vratit će se uplaćena jamčevina u roku 8 dana od dana donošenja odluke o odabiru.

Prodaja se obavlja po načelu »viđeno - kupljeno«, što isključuje prigovore bilo koje vrste

Grad Požega kao prodavatelj zadržava pravo ne prihvatiti niti jednu ponudu i poništiti javni natječaj bez posebnog obrazloženja i bez obzira na ponudbene uvjete.

1. Ponude za javni natječaj se dostavljaju poštom preporučeno ili se predaju neposredno u pisarnicu Grada Požege na adresu:

Grad Požega, Trg Sv. Trojstva 1, 34000 Požega, s naznakom „ZA NATJEČAJ - NE OTVARATI“ i naznakom nekretnine za koju se dostavlja ponuda.

Rok za dostavu ponuda je 12. srpanj 2024. godine, a dan predaje ponude smatra se dan predaje ponude u pisarnici Grada Požege, odnosno dan predaje ponude na poštu preporučenom pošiljkom

Nepotpune i nepravodobne ponude neće se razmatrati.

Javno otvaranje ponuda će se održati dana 17. srpnja 2024. godine u 12:00 sati u Gradskoj vijećnici Grada Požege, Trg Svetog Trojstva 1, 34000 Požega.

1. Ovaj javni natječaj će se objaviti na oglasnoj ploči Grada Požege, na službenoj internetskoj stranici Grada Požege i Glasu Slavonije.
2. Podatke o nekretnini koja je predmet ovoga javnog natječaja zainteresirani mogu dobiti svakim radnim danom od 8,00 do 14,00 sati u Upravnom odjelu za imovinsko-pravne poslove Grada Požege, soba broj: 14 ili na telefon broj: 034/311-331.

GRAD POŽEGA